Brock

### Perhe

Flint (isä) Lola (äiti) Forrest (veli) Salvador (veli) Yolanda (sisko) Suzie (sisko) Timmy (veli) Tommy (veli) Cindy (sisko) Kaksoset Tilly ja Billy

### Ystävät

AshMistyTraceyProfessori ElmMayMaxDawnCilanKiaweMallowLillieSophoclesLana

### Ammatti

Kouluttaja, Pokemon kasvattaja, Pokemon lääkäri harjoittelija,salijohtaja (ennen)

### Ääninäyttelijät

Juha Paananen (kausilla 1-6) Jari Salo (alkaen kaudesta 7)Yuji Ueda (alkup,Japani)

**Brock** oli animessa aloitteleva pokemon kasvattaja. Hän on myös Pewter Cityn salin salijohtaja. Hän matkasi Ashin kanssa Kantossa,Johdossa,Hoennissa ja Sinnohissa.

## **Historia**

Brock jäi huolehtimaan yhdeksästä sisaruksestaan hänen vanhempiensa lähdettyä perheestä.Brock on myös salipäällikkö, jolta päähenkilö Ash voittaa uransa ensimmäisen salimerkin uusintaottelun päätteeksi, joskin kyseenalaisella tavalla. Brock päätti kaikesta huolimatta antaa merkin Ashille, joka ei aluksi huolinut sitä, jotta tämä voisi toteuttaa unelmansa. Tämän tapahtuman jälkeen Brockin pitkään kadoksissa ollut isä päätti astua esiin ja ottaa uudelleen perheensä holhottavakseen sekä samalla salipäällikön viran itselleen, jotta Brock voisi lähteä toteuttamaan omaa unelmaansa. Brock liittyi mukaan Ashin ja Mistyn porukkaan ja otti tavoitteekseen tulla maailman parhaaksi Pokémon-kasvattajaksi.

Brock on kymmenlapsisen perheen esikoinen: Brockilla on viisi pikkuveljeä ja neljä pikkusiskoa. Sisaruksien nimet ovat: Forrest, Salvadore, Yolanda, Tommy, Cindy, Suzie, Timmy, ja kaksoset Billy ja Tilly.

Brock seuraa Ashia ja Mistyä ympäri Kanton aluetta toimien ryhmän tärkeänä tukipilarina. Hänen tehtäväkseen jäävät niin ruoanlaitto, Pokémonien huoltaminen, terveydenhoito kuin siivoaminenkin, mitkä hän ottaa kaikki ilomielin vastaan, koska on taustaltaan suurperheen huoltaja. Brock jätti hetkeksi porukan ryhtyäkseen professori Ivyn avustajaksi Orange-saaristolla, mutta lähti myöhemmin tuntemattomasta syystä pois ja päätyi Ashin äidin Delian kotiapulaiseksi. Sitten hän jatkoi jälleen matkaansa Ashin ja Mistyn mukana Johto-alueelle. Varsinainen syy miksi Brock jäi hetkeksi pois sarjasta oli sarjan entisen ohjaajan Masamitsu Hidakan mukaan pelko, että amerikkalaisyleisö pitäisi hahmoa rasistisena stereotypiana. Kun nämä pelot osoittautuivat myöhemmin turhiksi ja Brock oli päinvastoin suositumpi kuin hänet sarjassa väliaikaisesti korvannut hahmo Tracey Sketchit, Brock palasi mukaan animeen.

Brockin palattua uudelleen ryhmään hän matkasi Ashin mukana läpi Johton, Hoennin ja Sinnoh'n alueiden, yhteensä noin kymmenen tuotantokauden ajan lukuun ottamatta muutamia jaksoja, joissa hän käy vierailemassa kotonaan. 13. tuotantokauden lopulla Brock päättää kasvattajanuransa sijasta ryhtyä Pokémon-tohtoriksi, mikä vaatii pitkiä opintoja yhdessä ja samassa paikassa, eikä hän näin ollen enää voi matkustaa Ashin mukana. Kaiken kaikkiaan Brock on sarjassa Ashin pitkäaikaisin matkakumppani heti Pikachun jälkeen, ellei Pikachua ainaisesti seuraavaa Rakettiryhmää lasketa mukaan.

Brock palaa väliaikaisesti sarjaan Pokémon-sarjan 20. kauden: Sun&Moon-sarjan 42. ja 43. jakson ajaksi Mistyn kanssa. On paljastettu että Brockin Steelix kykenee megakehittymään ja että hän ottelee jaksojen aikana Mistyn kanssa Ashia vastaan käyttäen Mega Steelixiään.

Luonteeltaan Brock on vastuuntuntoinen,lämminhenkinen ja kylmäpäinen. Hän toimii usein tuomarina ystäviensä otteluissa. Kun Brock ei itse ottele tai tuomaroi,hän toimii sivukatsojana tehden tarkkoja analyysejä ja ennustuksia ottelun kulusta.(luultavasti salipäällikön taustansa takia) Pokémonien parissa vietetyn uran lisäksi Brockin tavoitteena on lähes epätoivoiseksi kasvanut tarve löytää naisystävä, mikä on ajaa Brockin rakastumaan jokaiseen vastaantulevaan kauniiseen naiseen, joka on häntä hieman vanhempi; Brock avautuu näille tunteistaan ennen kuin joku kolmas osapuoli raahaa hänet pois tilanteesta, mistä muodostui yksi sarjan pitkäaikaisimmista vakiovitseistä.